โลกความเร็วกับไทยรัฐ 28/03/62
บางกอก อินเตอร์เนชันแนล มอเตอร์โชว์ เปิดฉากแล้ว ยาวไปจนถึง 7 เม.ย.ไม่รู้ปีนี้จะคึกคักเหมือนเคยๆ หรือไม่ เพราะการเมืองยังไม่นิ่ง,สุชาติ อรุณแสงโรจน์ บิ๊กบอส บริษัท เอ.พี.ฮอนด้า จำกัด เปิดตัวรถจักรยานยนต์ ออลนิว ฮอนด้า ซีบี-อาร์ 150 อาร์ พร้อมส่ง มุกข์ มุกข์ลดา สารพืช นักบิดสาวจาก เอ.พี.ฮอนด้า เรซซิ่ง ไทยแลนด์ เดินหน้าล่าแชมป์รายการ เอเชีย โรด เรซซิ่ง แชมเปียนชิป ฤดูกาล 2019,มุกข์ ที่คว้าแชมป์เรซ 2 ที่ประเทศมาเลเซีย และรั้งอันดับ 4 บนตารางแชมเปียนชิป ที่มีคิวแข่งขันสนามต่อไป 25-28 เม.ย.ที่ เดอะ เบนด์ มอเตอร์ สปอร์ต พาร์ค ออสเตรเลีย ตอนนี้เธอมีคะแนนตามหลังจ่าฝูงอย่าง แอนดี มูฮัมหมัด ฟาดลี ดาวรุ่งจากอินโดนีเซีย 15 แต้ม,ฟากฝั่ง ยามาฮ่า ก็เปิดตัว เปิดบูธภายใต้คอนเซปต์ Yamaha-Beyond The Infinite เปิดตัว QBIX สีใหม่ และ Big Bike สีใหม่ รวมถึงรถจักรยานยนต์ไฟฟ้าสไตล์ Trial Yamaha TY-E ในงานมอเตอร์โชว์ 2019,ไม่รู้พูดมีนัยอะไรหรือเปล่า เดอะด็อคเตอร์ วาเลนติโน รอสซี่ ตำนานแชมป์โลก 9 สมัยชาวอิตาเลียนของทีมยามาฮ่า เปรยๆ ไว้ว่า โมโตจีพีจะยังคงยิ่งใหญ่เหมือนเดิม แม้ไม่มีตนร่วมลงแข่งขันด้วย ทั้งนี้เจ้าตัวมีสัญญาลงขับถึงปี 2020,โมโตจีพี สนามแรกที่กาตาร์ แชมป์ตกเป็นของ อังเดร โดวิซิโอโซ นักบิดทีมดูคาติ แต่ต่อมาเขาก็โดนประท้วงเรื่องการใช้อุปกรณ์ที่ไม่ได้รับการอุมัติให้ใช้กับตัวรถ ซึ่งเรื่องดังกล่าวยังไม่ได้ข้อสรุปว่าเจ้าตัวจะถูกลงโทษหรือไม่,ล่าสุดโดวิซิโอโซ ก็เหมือนโดนผีซ้ำด้ำพลอย เมื่อถูกแจ้งข้อหา แซงคู่แข่งขณะที่กรรมการตีธงเหลือง เพิ่มอีกกระทง ซึ่งเป็นการกระทำที่ผิดกติกางานเข้าถึงโดนตัดแต้ม หรือริบแชมป์,สุดสัปดาห์นี้ 29-31 มี.ค. รถจักรยานยนต์ชิงแชมป์โลก สนาม 2 อาร์เจนตินา กรังด์ปรีซ์ ไปซิ่งกันที่สนามเทอร์มาส เดอ ริโอฮอนโด้,พีพีทีวี เอชดี 36 ยิงสด รอบชิงชนะเลิศวันอาทิตย์ที่ 31 มี.ค. เริ่ม 23.30 น. รุ่น โมโตทู และเที่ยงคืนครึ่ง โมโตจีพี,พาวเวอร์บอมบ์
สุชาติ อรุณแสงโรจน์ บิ๊กบอส บริษัท เอ.พี.ฮอนด้า จำกัด เปิดตัวรถจักรยานยนต์ ออลนิว ฮอนด้า ซีบี-อาร์ 150 อาร์ พร้อมส่ง มุกข์ มุกข์ลดา สารพืช นักบิดสาวจาก เอ.พี.ฮอนด้า เรซซิ่ง ไทยแลนด์
เอ.พี.ฮอนด้า เรซซิ่ง ไทยแลนด์,สุชาติ อรุณแสงโรจน์,มุกข์ลดา สารพืช,วาเลนติโน รอสซี,รถจักรยานยนต์ชิงแชมป์โลก,โลกความเร็วกับไทยรัฐ,พาวเวอร์บอมบ์